# Aurinkolahti

### Wikipedia

Aurinkolahti
Solvik

Helsingin alueellinen jako
Kaupunginosa nro | 546
Suurpiiri | Itäinen suurpiiri
Pinta-ala | 1,05 km²
Väestö
- Väkiluku | 3491 (1.1.2006)
- Väestötiheys | 3324 (1.1.2006)/km²
Postinumerot | 00990
Osa-alueet | on itse osa-alue Vuosaaren peruspiirissä
Lähialueet | Kallahti, Keski-Vuosaari, Nordsjön kartano, Uutela

Aurinkolahti (ruots. Solvik) on nuori, kasvava, etelästä mereen rajoittuva asuinalue Itä-Helsingin Vuosaaressa. Naapurustoon kuuluvat Kallahti lännessä, Keski-Vuosaari pohjoisessa, Nordsjön kartanon alue koillisessa sekä Uutela idässä.

Aurinkolahden kerros- ja pientaloalueen rakentaminen aloitettiin vuonna 2000 ja se jatkuu vuoteen 2008. Vuoden 2006 alussa asukkaita oli 3491. Alue tarjosi työpaikan 759 hengelle 31.12.2003. Tuolloin alueen asukasluku oli vielä n. 2000, joista työllisten osuus oli 1237. Töissä käydään - kuten muualtakin Vuosaaresta - paljon alueen ulkopuolella. Valmistuessaan alueella on asukkaita noin 7000.

Alueelle on rakennettu paljon korkeatasoisia omistusasuntoja. Aurinkolahden asuintalot on mm. varustettu alueellisella valokuituverkolla. Meren rannalla on hiekkauimaranta, 200-paikkainen pienvenesatama sekä rannan ja talojen välissä rantabulevardi.

Aurinkolahteen pääsee sujuvasti joukkoliikennettä käyttäen. Matka-aika metrolla Helsingin keskustasta Vuosaaren pääteasemalle on noin 20 minuuttia. Lisäksi maantieyhteydet ovat hyvät. Lentokentälle on noin 20 minuutin ajomatka. Kehä III:n jatkeen rakentaminen Vuosaaren satamaan parantaa alueen saavutettavuutta pohjoisen ja idän suunnasta.

Aurinkolahden lähistöllä on suuria kauppakeskuksia. Kauppakeskus Columbus on heti Aurinkolahden pohjoispuolella. Suomen suurin kauppakeskus Itäkeskus on kuuden minuutin metromatkan päässä. Vuotietä pitkin sinne pääsee myös autolla.

Alueen itäreunaan on rakennettu Aurinkolahden kanava vesiputouksineen ja siltoineen. Kanava on valmistunut kesällä 2006. Kanavan länsipuoli on tällä hetkellä Aurinkolahden keskeisimmän rakentamisen kohteena. Alueen itä- ja kaakkoispuolella on Uutelan niemi ja laaja Vuosaaren ulkoilupuisto. Läheisellä Nordsjön kartanon alueella voi pelata 18-reikäisellä Vuosaari Golfin golf-kentällä.

Aurinkolahden länsiosalle on myönnetty Puutarhaliiton ja Rekennusteollisuus RT ry:n Vuoden Ympäristörakenne 2006 -palkinto. Tuomaristoa miellytti mm. se, että rakentamisesta huolimatta alueella on pystytty säilyttämään luontoa ja vanhaa puutarhamiljöötä.

## [muokkaa] Aiheesta muualla

- Kaupunkisuunnitteluvirasto: Aurinkolahti
- Vuosaaren ulkoilupuisto
- Kuvia alueen rakentamista kritisoivalla sivustolla:
  - Viimeiset kuvat Aurinkolahdesta ennen rakentamista
  - Aurinkolahti 1.9.2002

## [muokkaa] Kuvagalleria

Aurinkolahden rantaa. | Pienvenesatamaa. | Asuntoja meren äärellä. | Aurinkolahden puistotietä.

Linkki Helsingin kaupungin sivuilla olevaan panoraamakuvaan: http://www.hel.fi/wps/wcm/resources/image/468af314805f876a/aurinkolahti_panorama2.jpg

## [muokkaa] Lähteitä

- Helsinki alueittain (2005). Tietoa Vuosaaren peruspiiristä. (pdf)

Helsingin viralliset kaupunginosat ja niiden osa-alueet suurpiireittäin

Eteläinen suurpiiri: 1. Kruununhaka | 2. Kluuvi (Kaisaniemi) | 3. Kaartinkaupunki | 4. Kamppi | 5. Punavuori | 6. Eira | 7. Ullanlinna | 8. Katajanokka | 9. Kaivopuisto | 13. Etu-Töölö | 14. Taka-Töölö | 20. Länsisatama (Ruoholahti; Salmisaari; Lapinlahti; Jätkäsaari; Munkkisaari) | 31. Lauttasaari | 52. Suomenlinna
Läntinen suurpiiri: 15. Meilahti | 16. Ruskeasuo | 18. Laakso | 29. Haaga (Etelä-Haaga; Kivihaka; Pohjois-Haaga; Lassila) | 30. Munkkiniemi (Vanha Munkkiniemi; Kuusisaari; Lehtisaari; Munkkivuori; Niemenmäki; Talinranta) | 32. Konala | 33. Kaarela (Kannelmäki; Maununneva; Malminkartano; Hakuninmaa) | 46. Pitäjänmäki (Pajamäki; Tali; Reimarla; Marttila; Pitäjänmäen teollisuusalue)
Keskinen suurpiiri: 10. Sörnäinen | 11. Kallio (Siltasaari; Linjat; Torkkelinmäki) | 12. Alppiharju (Harju; Alppila) | 17. Pasila (Länsi-Pasila; Pohjois-Pasila; Itä-Pasila; Keski-Pasila) | 21. Hermanni | 22. Vallila | 23. Toukola | 24. Kumpula | 25. Käpylä | 26. Koskela | 27. Vanhakaupunki
Pohjoinen suurpiiri: 28. Oulunkylä (Pirkkola; Maunula; Metsälä; Patola; Veräjämäki; Maunulanpuisto; Veräjälaakso) | 34. Pakila (Länsi-Pakila; Itä-Pakila) | 35. Tuomarinkylä (Paloheinä; Torpparinmäki; Tuomarinkartano; Haltiala)
Koillinen suurpiiri: 36.Viikki (Viikinranta; Latokartano; Viikin tiedepuisto; Viikinmäki) | 37. Pukinmäki | 38. Malmi (Ylä-Malmi; Ala-Malmi; Pihlajamäki; Tattariharju; Malmin lentokenttä; Pihlajisto) | 39. Tapaninkylä (Tapaninvainio; Tapanila) | 40. Suutarila (Siltamäki; Tapulikaupunki; Töyrynummi) | 41. Suurmetsä (Puistola; Heikinlaakso; Tattarisuo; Jakomäki)
Kaakkoinen suurpiiri: 19. Mustikkamaa–Korkeasaari | 42. Kulosaari | 43. Herttoniemi (Länsi-Herttoniemi; Roihuvuori; Herttoniemen teollisuusalue; Herttoniemenranta) | 44. Tammisalo | 48. Vartiosaari | 49. Laajasalo (Yliskylä; Jollas; Tullisaari; Tahvonlahti; Hevossalmi) | 50. Villinki | 51. Santahamina | 53. Ulkosaaret (Länsisaaret; Itäsaaret; Aluemeri)
Itäinen suurpiiri: 45. Vartiokylä (Vartioharju; Puotila; Puotinharju; Myllypuro; Marjaniemi; Roihupellon teollisuusalue; Itäkeskus) | 47. Mellunkylä (Kontula; Vesala; Mellunmäki; Kivikko; Kurkimäki) | 54. Vuosaari (Keski-Vuosaari; Nordsjön kartano; Uutela; Meri-Rastila; Kallahti; Aurinkolahti; Rastila; Niinisaari; Mustavuori)

Haettu osoitteesta http://fi.wikipedia.org../../../a/u/r/Aurinkolahti.html

Luokat: Helsingin kaupunginosat | Vuosaari

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Svenska